钦定古今图书集成/明伦汇编/官常典/第712卷 > 周崎
## 钦定古今图书集成/明伦汇编/官常典/第712卷 > 周崎

按《晋书忠义传》：“崎，邵陵人也，为湘州从事。王敦之难，
谯王承使崎求救于外，与周该俱为魏乂侦人所执。
乂责崎辞情，临以白刃。崎曰：‘州将使求援于外，本无
定指，随时制宜耳’。乂谓崎曰：‘汝为我语城中，称大将
军已破刘隗，戴若思、甘卓往襄阳，无复异议。三江州
郡，万里肃清，外援理绝。如是者，我当活汝’。崎伪许之。”
既到城下，大呼曰：“王敦军败于于湖甘，安南已克武
昌，即日分遣大众来赴此，急努力坚守，贼今散矣。”乂
于是数而杀之。